Vi har haft et fantastisk ophold i Gaëlle og Pierres lejlighed. Værelset har udgang til en lækker altan med de flotteste planter, hvor vi nød vores morgenmad. Og der er et bad med bobler og massage - dejligt!Lejligheden ligger i et hyggeligt kvarter med kort afstand til metrostationen Alesia, hvorfra man nemt kan komme rundt. Gaëlle er meget hurtig til at svare og klar til at hjælpe med lokale tips om hvad man kan lave og hvor man kan spise i Paris. Hun var sød at bestille en taxa til os, da vi skulle af sted tidligt om morgenen. Gaëlle får vores varmeste anbefalinger og vi kommer helt sikkert tilbage :)